
ПОСТОЯННА КОМИСИЯ ПО ОПАЗВАНЕ НА ОКОЛНАТА СРЕДА, ЗЕМЕДЕЛИЕ И ХРАНИ 


ПРОТОКОЛ
№4
Top of FormBottom of Form
Днес, 12.02.2020 г. от 11:00 часа, в Зала № 2, ет. 1, Община Бургас, ул. „Александровска“ № 26, се проведе заседание на ПКООСЗХ.
На заседанието на комисията присъстваха: Георги Митев Митев – председател и членове: Бойчо Стоянов Георгиев, Стоян Демирев Грозев, Калояна Живкова Петкова, Георги Михайлов Спасов, Георги Събев Събев и Юлиян Христов Георгиев. 
На заседанието присъстваха: Весна Балтина – зам.-кмет „Европейски политики, околна среда“, Марина Гроздева – директор на дирекция „Вътрешен одит“, Маринета Николова – нач. отдел „Екологични политики и програми“, Тодор Стамболиев – обществен посредник на Община Бургас и Андрей Рунчев – директор ОП „Транспорт“.
. Със 7 гл. „за“, 0 гл. „против“ и 0 гл. „въздържали се“ се прие следния 

ДНЕВЕН РЕД

1. ОбС 08-00-9731 Докладна записка от Димитър Николов – кмет на Община Бургас, относно: Програма за управление на мандат 2019 – 2023 г.

2. ОбС 08-00-9727 Докладна записка от Димитър Николов – кмет на Община Бургас, относно: Приемане на Правилник за изменение и допълнение на Правилника за дейността на Общинско предприятие „Общински имоти“, приет с решение на Общински съвет-Бургас по т. 65, Протокол № 11/24.07.2008 г.; изменен и допълнен:  по т. 8, Протокол № 16/ 18 и 20.12.2008 г.; по т.16, Протокол №7/26.01.2016 г.; по т.7, Протокол №26/25.04.2017 г.; по т.5, Протокол №34/28.11.2017 г., по т. 2, Протокол № 39/27.03.2018 г., по т. 1, Протокол № 55/26.03.2019 г.

3. ОбС 08-00-9549 Докладна записка от Димитър Николов- кмет на Община Бургас, относно: Приемане на Наредба за изменение и допълнение на Наредбата за условията и реда за платено и безплатно паркиране на моторни превозни средства в определени зони на територията на Община Бургас, приета с решение на Общински съвет – Бургас, с Протокол №27/24.09.2013 г., последно изменена по т. 2, Протокол №48/25.25.09.2018 г. 

4. ОбС 08-00-9689 Докладна записка от Христо Пламенов Панайотов – общински съветник от БСП, относно: Приемане на Наредба за изменение на Наредбата за определянето и администрирането на местните такси и цени на услуги на територията на Община Бургас 

5. ОбС 08-00-9670 Докладна записка от Севдалина Турманова – председател на Общински съвет – Бургас, относно: Обявяване на 6-ти декември за неприсъствен ден на територията на община Бургас 

6. ОбС 08-00-9673 Докладна записка от Димитър Николов – кмет на Община Бургас, относно: Заявление за издаване на разрешително за водовземане на минерална вода от находище „Бургаски минерални бани“, кв. Ветрен, гр. Бургас 

7. ОбС 08-00-9674 Докладна записка от Димитър Николов – кмет на Община Бургас, относно: Заявление за изменение и продължаване срока на действие на разрешително за водовземане на минерална вода от находище „Бургаски минерални бани“, кв. Ветрен, гр. Бургас 

8. ОбС 08-00-9734 Отчет от Димитър Николов – кмет на Община Бургас, относно: Изпълнение на решенията на Общинския съвет , взети на сесиите, проведени в периода месец юни 2019 – месец декември 2019 г.

9. ОбС 08-00-9572 Годишен отчет от Тодор Стамболиев – обществен посредник на Община Бургас, относно: Работата и дейността на обществения посредник на Община Бургас за 2019 г. 

10. ОбС 08-00-9664 Годишен план от Марина Гроздева – директор на дирекция „Вътрешен одит“, относно: Дейността на дирекция „Вътрешен одит“ 

11. ОбС 08-00-9621 Писмо от урб. Д. Симеонов, относно: Проект на Бюджет 2020 г. 

Георги Митев информира, че на Заседание №3 от 21.01.2020 г. на Постоянната комисия по опазване на околната среда, земеделие и храни, е взето решение да се покани инж. Тонка Атанасова – директора на РИОСВ – Бургас.
Инж. Тонка Атанасова заяви, че Бургас е най-активният град по отношение на екологията. Тя допълни, че се извършват редовно измервания със станциите, които са собственост на Изпълнителната агенция по околна среда и показателите за 2019 г. са постижение за Община Бургас. Същата информира, че един от замърсителите с фини прахови частици е битовото отопление, но повечето от хората вече са преминали към алтернативно гориво. Инж. Атанасова посочи, че контролът, който извършва РИОСВ – Бургас на големите оператори, също дава резултат. Тя обясни, че през тази година гражданите не са сигнализирали за интензивни миризми, като през 2019 г. на два пъти е имало такъв сериозен пик. Директорът уточни, че няма механизъм за налагане на административно наказание, ако няма превишение на показателите. Инж. Атанасова обясни, че основният източник на замърсяване са старите екологични щети, т.нар. „окислителни езера“, които все още се намират на територията на Нефтозавода, където при безветрие и в комбинация с работата на рафинерията се усещат. В тази връзка инж. Атанасова обясни, че с помощта на Община Бургас вече са предприети законодателни промени и през 2019 г. бе засилена процедурата по отпускане от държавата финансови средства за отстраняването на старите утайници. Директорът на РИОСВ даде изяснения за изгарянето на отпадъци на територията на Бургас. 
Юлиян Георгиев попита директорa на РИОСВ, дали се планира разширение на мониторинга за качеството на атмосферния въздух. Инж. Тонка Атанасова обясни, че мониторинговата програма се изработва от Министерството на околната среда и водите, и е с определен период на действие. Тя уточни, че  в тази мониторингова програма се вземат всички оператори на емисии, които са на територията на съответната община и показателите, които се извършват от Изпълнителната агенция по околна среда. Същата каза, че на този етап не се предвижда промяна в мониторинговите показатели за качеството на атмосферния въздух.
Георги Събев попита дали РИОСВ – Бургас може да наложи санкция ако общинските станции отчетат някакво завишение. Началник на отдела в РИОСВ – Бургас отговори, че при отчитане на високи показатели за замърсяване качеството на атмосферния въздух от общинските станции, Община Бургас може да изиска от РИОСВ – Бургас да извърши проверка за установяване източника на това замърсител. Инж. Тонка Атанасова допълни, че установяването на източник на замърсяване качеството на атмосферния въздух, ще бъде достатъчно за налагане на  административно наказание.
Стоян Грозев попита дали е достатъчно след установяване от Технически анализ на замърсяване качеството на атмосферния въздух, да се поиска от Изпълнителната агенция по околна среда да надгради своите станции, т.е. да се уеднаквят всички измервателни станции. Инж. Атанасова отговори, че принципал е Министерството на околната среда и водите.
Калояна Живкова отбеляза, че ако се докаже замърсяване качеството на атмосферния въздух от Техническия анализ, Община Бургас и Постоянната комисия по опазване на околната среда, земеделие и храни ще предприемат необходимите мерки.
Бойчо Георгиев отбеляза, че по два начина може да се санкционират нарушителите на неприятна миризма. Единият е по Наредба за реда за определяне и налагане на санкции при увреждане или замърсяване на околната среда над допустимите норми, а другият – по комплексните разрешителни, които им се издават.

---------------------------------------------------------------------------------------
Точка 1

ОбС 08-00-9731 
Докладна записка от Димитър Николов – кмет на Община Бургас, относно: Програма за управление на мандат 2019 – 2023 г.
В резултат на явно гласуване по докладната записка, със 7 гл. "за", 0 гл. "против" и 0 гл. "въздържали се", членовете на Постоянната комисия по опазване на околната среда, земеделие и храни взеха следното
РЕШЕНИЕ:
Подкрепя програмата за управление на Димитър Николов – кмет на Община Бургас за мандат 2019-2023 г.
---------------------------------------------------------------------------------------


Точка 2

ОбС 08-00-9727 
Докладна записка от Димитър Николов – кмет на Община Бургас, относно: Приемане на Правилник за изменение и допълнение на Правилника за дейността на Общинско предприятие „Общински имоти“, приет с решение на Общински съвет-Бургас по т. 65, Протокол № 11/24.07.2008 г.; изменен и допълнен:  по т. 8, Протокол № 16/ 18 и 20.12.2008 г.; по т.16, Протокол №7/26.01.2016 г.; по т.7, Протокол №26/25.04.2017 г.; по т.5, Протокол №34/28.11.2017 г., по т. 2, Протокол № 39/27.03.2018 г., по т. 1, Протокол № 55/26.03.2019 г.
След като се запознаха с проекта за решение и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по опазване на околната среда, земеделие и храни взеха следното
РЕШЕНИЕ:
Подкрепя докладната записка и проекта за решение.
---------------------------------------------------------------------------------------
Точка 3

ОбС 08-00-9549 
Докладна записка от Димитър Николов- кмет на Община Бургас, относно: Приемане на Наредба за изменение и допълнение на Наредбата за условията и реда за платено и безплатно паркиране на моторни превозни средства в определени зони на територията на Община Бургас, приета с решение на Общински съвет – Бургас, с Протокол №27/24.09.2013 г., последно изменена по т. 2, Протокол №48/25.25.09.2018 г.
След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по опазване на околната среда, земеделие и храни взеха следното
РЕШЕНИЕ:
Подкрепя докладната записка и проекта за решение.
---------------------------------------------------------------------------------------
Точка 4

ОбС 08-00-9689 
Докладна записка от Христо Пламенов Панайотов – общински съветник от БСП, относно: Приемане на Наредба за изменение на Наредбата за определянето и администрирането на местните такси и цени на услуги на територията на Община Бургас
Георги Митев заяви, че е против докладната записка и отбеляза, че има два вида такси – постоянна, която гарантира плащането на режийните разходи, и допълнителна, която е в зависимост от броя посещения. Той допълни, че предложението е внесено след приемането на Бюджет 2020.
След като се запознаха с докладната записка и в резултат на явно гласуване, с 1 гл. "за", 4 гл. "против" и 2 гл. "въздържали се", членовете на Постоянната комисия по опазване на околната среда, земеделие и храни взеха следното

РЕШЕНИЕ:

Не подкрепя докладната записка и проекта за решение.
---------------------------------------------------------------------------------------
Точка 5

ОбС 08-00-9670 
Докладна записка от Севдалина Турманова – председател на Общински съвет – Бургас, относно: Обявяване на 6-ти декември за неприсъствен ден на територията на община Бургас
Проф. д-р Севдалина Турманова разясни, че е постъпило предложение от комисар Мангъров – началник на Затвор Бургас, за обявяване на 6-ти декември за неприсъствен ден на територията на община Бургас, защото това би позволило на гражданите на Бургас да изживеят по-пълноценно празника на града, като посетят повече от празничните събития, организирани от общинската администрация.
Георги Спасов заяви, че няма да подкрепи предложението, тъй като няма икономическа обосновка или разчети, колко ще струва това на бизнеса. Той допълни, че ако се приеме 6-ти декември да е неприсъствен ден, то ще е само за чиновниците от държавните и общински институции, но не и за бизнеса.
Георги Митев коментира, че ако това предложение се приеме, не се знае какво ще бъде въздействието към бизнеса и затова ще гласува „въздържал се“.
Според Бойчо Георгиев почивният ден ще носи положителни дивиденти за бизнеса и ще има добър ефект, защото допълнително ще има материално стимулиране, тъй като по празниците надникът е по-голям. Той предложи въпросът да бъде решен на референдум.
След като се запознаха с докладната записка и в резултат на явно гласуване, с 2 гл. "за", 0 гл. "против" и 5 гл. "въздържали се", членовете на Постоянната комисия по опазване на околната среда, земеделие и храни взеха следното

РЕШЕНИЕ:

Не подкрепя докладната записка и проекта за решение.
---------------------------------------------------------------------------------------
Точка 6

ОбС 08-00-9673 
Докладна записка от Димитър Николов – кмет на Община Бургас, относно: Заявление за издаване на разрешително за водовземане на минерална вода от находище „Бургаски минерални бани“, кв. Ветрен, гр. Бургас
Маринета Николова – началник на отдел „Екологични политики и програми“ обясни, че е постъпило заявление от ОП „Спортни имоти“ за издаване на разрешително за водовземане на минерална вода, като целта е запълване на външен басейн.
След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по опазване на околната среда, земеделие и храни взеха следното

РЕШЕНИЕ:

Подкрепя докладната записка и проекта за решение.
---------------------------------------------------------------------------------------
Точка 7

ОбС 08-00-9674 
Докладна записка от Димитър Николов – кмет на Община Бургас, относно: Заявление за изменение и продължаване срока на действие на разрешително за водовземане на минерална вода от находище „Бургаски минерални бани“, кв. Ветрен, гр. Бургас
След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по опазване на околната среда, земеделие и храни взеха следното
РЕШЕНИЕ:
Подкрепя докладната записка и проекта за решение.
---------------------------------------------------------------------------------------
Точка 8

ОбС 08-00-9734 
Отчет от Димитър Николов – кмет на Община Бургас, относно: Изпълнение на решенията на Общинския съвет , взети на сесиите, проведени в периода месец юни 2019 – месец декември 2019 г.
След като се запознаха с отчета и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по опазване на околната среда, земеделие и храни взеха следното
РЕШЕНИЕ:
Подкрепя отчета от Димитър Николов – кмет на Община Бургас.
---------------------------------------------------------------------------------------


Точка 9

ОбС 08-00-9572 
Годишен отчет от Тодор Стамболиев – обществен посредник на Община Бургас, относно: Работата и дейността на обществения посредник на Община Бургас за 2019 г.
След като се запознаха с годишния отчет от Тодор Стамболиев – обществен посредник на Община Бургас и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по опазване на околната среда, земеделие и храни взеха следното
РЕШЕНИЕ:
Подкрепя годишния отчет от Тодор Стамболиев – обществен посредник на Община Бургас.
---------------------------------------------------------------------------------------
Точка 10

ОбС 08-00-9664 
Годишен план от Марина Гроздева – директор на дирекция „Вътрешен одит“, относно: Дейността на дирекция „Вътрешен одит“
Марина Гроздева – директор на дирекция „Вътрешен одит“ представи годишния план за дейността на дирекцията. 
След като се запознаха с годишния план от Марина Гроздева – директор на дирекция „Вътрешен одит“ и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по опазване на околната среда, земеделие и храни взеха следното

РЕШЕНИЕ:

Приема за сведение.
---------------------------------------------------------------------------------------
Точка 11

ОбС 08-00-9621 
Писмо от урб. Д. Симеонов, относно: Проект на Бюджет 2020 г.
Бойчо Георгиев предложи писмото да се изпрати по компетентност на общинска администрация. Предложението беше подкрепено единодушно.
[bookmark: _GoBack]След като се запознаха с писмото от урб. Д. Симеонов и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по опазване на околната среда, земеделие и храни взеха следното



РЕШЕНИЕ:

1. Приема за сведение;
2. Изпраща по компетентност на общинска администрация за разглеждане. 
---------------------------------------------------------------------------------------


ПРЕДСЕДАТЕЛ: ………………………
								      (Георги Митев)


ПРОТОКОЛИСТ: ……………………….
		   (Жени Господинова)

